***PRANEŠIMAS DĖL ATSAKYMO Į PAKLAUSIMUS***

***Informuojame, kad 2025-08-11 pirkime gautas pirmojo tiekėjo paklausimas (tekstas neredaguotas):***

*„Vadovaudamiesi Viešųjų pirkimų įstatymo 35 str. 4 d. nuostata, jog pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkančioji organizacija – nupirkti tai, ko reikia:*

*1. Atkreipiame Perkančiosios organizacijos dėmesį, jog nesutinkame su CVP IS pranešime ID 310984 pateiktu atsakymu. Mūsų žiniomis objektuose Nr. 118 Katros k., Varėnos r. ir Nr. 119 Kriokšlio k.,Varėnos r. kabelių tvirtinimui naudojami metaliniai tvirtinimo elementai (angl. Cable clamps“). Pažymime, jog tai ne vieninteliai objektai, kuriuose naudojamas toks RF kabelių tvirtinimo būdas. Galime netgi pateikti fotonuotraukas.*

*2. Prašome patikslinti, ar būtinai visa demontuota įranga turi būti pristatyta į sandėlį, esantį Vivulskio g. 43, Vilnius, kaip tai numatyta pirkimo sąlygose? Gal didelės anteninės konstrukcijos, kaip pavyzdžiui objekte Nr. 147 Basanavičiaus a. 2, Marijampolė, kur radijo ryšio antena patalpinta ant daugiau nei 5 metrų aukščio stiebo su kietomis atotampomis, galėtų būti utilizuojamos Tiekėjo, netransportuojant jų į sandėlį?*

*3. Prašome nurodyti, kuriuose objektuose dėl sudėtingo priėjimo prie antenų ir kabelių, arba dėl avarinės statinių būklės bei laikantis darbų saugos reikalavimų demontavimo darbams atlikti būtina naudoti autobokštelius?*

*4. Pažymime, jog Objekte Nr. 148 Vytauto g. 13, Kalvarijos yra išpjauta stogo dangos dalis, todėl prašome patikslinti ar šiame objekte demontavus anteninį laikiklį pakaks užsandarinti likusią angą, ar reikės pakeisti dalį pažeistos stogo dangos t.y. atstatyti situaciją taip kaip buvo prieš sumontuojant anteninį laikiklį?  
Pažymime, jog Perkančioji organizacija, siekdama užtikrinti, kad visi tiekėjai pateiktų pagrįstas ir palyginamas demontavimo darbų kainas, turi pateikti kiek įmanoma išsamią ir tikslią informaciją tiek apie objektą, jo būklę, tiek apie demontuojamą įrangą.“*

*Atsakymai:*

*1. Informuojame, kad kabelių tvirtinimo elementų (pvz. Cable clamp) į sandėlį pristatyti nereikės. Galima juos palikti nedemontuotus, jei jų dėl korozijos negalima atsukti.*

*2. Antenos demontuojamos ir pristatomos į sandėlį tik su gamykliniais tvirtinimo prie stiebo elementais. Pačio stiebo nereikia demontuoti, jis turi būti paliekamas vietoje.*

*3. Avarinės būklės statinių nėra. Perkančioji organizacija šiuo metu neturi informacijos apie sudėtingą priėjimą prie antenų ir kabelių, perkančiajai organizacijai sudėtinga įvertinti, kokios technologijos turi būti naudojamos, atliekant demontavimo darbus. Rangovas pats sprendžia, kokią techniką naudoti konkrečiu atveju.*

*4. Antenos demontuojamos ir pristatomos į sandėlį tik su gamykliniais tvirtinimo prie stiebo elementais. Pačio stiebo demontuoti nereikia. Stogo remontuoti nereikia.*

***Informuojame, kad 2025-08-12 pirkime gautas antrojo tiekėjo paklausimas (tekstas neredaguotas):***

*„Pirkimo dokumentuose pateiktas EBVPD pildymui, konkrečiai espd-request Microsoft Edge HTML Document formato - įkėlus į EBVPD pildymo sistemą, matyti, kad pateiktas ne iki galo sukonfigūruotas pirkimo EBVPD - ten nėra informacijos apie pirkimą, taip pat skilties pašalinimo pagrindų nebuvimo pildymui. Pridedame nuotrauką kaip atrodo pirkimo dokumentuose įkeltas EBVPD pildymui.*

*Prašome pateikti pakoreguotą EBVPD versiją (Microsoft Edge HTML Document formato), kad būtų galima supildyti EBVPD tinkamai.“*

*Atsakymas:„Išdėstome EBVPD nauja redakcija (pridedama).*